rejauldu/bengali-wikipedia huggingface dataset:
মেধা ঘোষ ছিলেন ভারতীয় উপমহাদেশের  ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।  জন্ম ও পরিবার মেধা ঘোষ ১৯২৩ সালে হাওড়ায়  জন্মগ্রহণ করেন। তার পিতার নাম মহতাব ঘোষ। পেশায় ডেপুটি ম্যজিস্ট্রেট ছিলেন। তিনি ১৯৩৬ সালে অকালে মারা যান।  শিক্ষাজীবন ১৯৪২ সালে তিনি বি.এসসি পড়ছিলেন। সে সময় রাজনীতিতে যুক্ত হয়ে যান। ১৯৪৬ সালে তিনি বি এ পাস করেন। দেশ স্বাধীনতা লাভের পরে তিনি লন্ডনে গিয়ে 'সোশ্যাল সায়েন্স' এর উপর ডিপ্লোমা নিয়ে আসেন।  রাজনৈতিক জীবন  ১৯৪২ সালে তিনি বেঙ্গল ভলেন্টিয়ার্স নামক বিপ্লবী দলে যোগদান করেন। বিপ্লবী উজ্জ্বলা মজুমদারের সান্নিধ্যে এসেই সশস্ত্র বিপ্লববাদে হাতেখড়ি হয়। ভারত ছাড়ো আন্দোলনে তিনি যোগদান করেন। সে সময় তিনি অর্থ সংগ্রহ, গোপন ইস্তেহার রচনা ও বিলি করেছেন।  স্বদেশী কাজের জন্য পুলিশ তার সাথে নানা ষড়যন্ত্র করে। এর জন্য জেলে যেতে হয়। ১৯৪৫ সালে মার্চ মাসে গভীর রাত্রে বাড়ি তল্লাসি করে পুলিশ। কিছু প্রমাণ করতে না পারলেও নিরাপত্তা আইনে তাকে জেল বন্দি করে রাখে। ডিসেম্বর মাসে জেল থেকে মুক্তি পান। ১৯৪৬ সালে 'ফরওয়ার্ড ব্লক' এ কাজ করতে থাকেন।  তথ্যসূত্র   বিষয়শ্রেণী:১৯২৩-এ জন্ম বিষয়শ্রেণী:রাজনীতিতে ভারতীয় নারী বিষয়শ্রেণী:পশ্চিমবঙ্গের বিপ্লবী বিষয়শ্রেণী:ভারতীয় বিপ্লবী বিষয়শ্রেণী:হাওড়া জেলার ব্যক্তি বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:নারী বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন
সুম-পা-য়ে-শেস-ব্লো-গ্রোস () দশম শতাব্দীর একজন তিব্বতী বৌদ্ধ ভিক্ষু ছিলেন যিনি তিব্বতের বিভক্তির যুগে বৌদ্ধধর্মের সংকটময় পরিবেশে পুনরায় বৌদ্ধধর্মকে পুনরুজ্জীবিত করেন।  সংক্ষিপ্ত জীবনী সুম-পা-য়ে-শেস-ব্লো-গ্রোস দশম শতাব্দীতে মধ্য তিব্বতের দ্বুস অঞ্চলে জন্মগ্রহণ করেন। তিব্বতের বিভক্তির যুগে বৌদ্ধধর্মের সংকটময় পরিস্থিতিতে শুধুমাত্র আমদো অঞ্চলে এই ধর্মের অস্তিত্ব বজায় ছিল। তিনি দ্বুস অঞ্চলের ক্লু-মেস-ত্শুল-খ্রিম্স-শেস-রাব (), 'ব্রিং-য়ে-শেস-য়োন-তান (), রাগ-শি-ত্শুল-খ্রিম্স-'ব্যুং-গ্নাস () ও র্বা-ত্শুল-খ্রিম্স-ব্লো-গ্রোস (), গ্ত্সাং অঞ্চলের লো-স্তোন-র্দো-র্জে-দ্বাং-ফ্যুগ (), ত্শোং-ব্ত্সুন-শেস-রাব-সেং-গে () ও বোং-দোং-পা-আউ-পা-দে-কার () এবং ম্ঙ্গা'-রিস অঞ্চলের দুই ভাইয়ের সঙ্গে আমদো অঞ্চলে যাত্রা করে দান-তিগ বৌদ্ধবিহারে ব্লা-ছেন-দ্গোংস-পা-রাব-গ্সালের নিকট দীক্ষালাভ করেন। এই দশ জন দ্বুস-গ্ত্সাং-গি-ম্খাস-পা-মি-ব্চু () বা মধ্য তিব্বতের দশ জ্ঞানী ব্যক্তি নামে পরিচিত হন। এরপর তারা মধ্য তিব্বত ফিরে আসেন। সুম-পা-য়ে-শেস-ব্লো-গ্রোস সম-য়ে বৌদ্ধবিহার সহ বেশ কিছু বৌদ্ধবিহার সংস্কার শুরু করেন। তিনি 'ব্রো-সা-থাং নামক স্থানে দ্মে-রু বৌদ্ধবিহার প্রতিষ্ঠার ব্যর্থ প্রয়াস করেন। তার উল্লেখযোগ্য শিষ্য ছিলেন গ্ন্যোস-ত্শুল-খ্রিম্স-র্গ্যাল-ম্ত্শান () এবং দ্গোন-পা-বা-দ্বাং-ফ্যুগ-র্গ্যাল-ম্ত্শান।  তথ্যসূত্র  আরো পড়ুন Roerich, George, trans. 1996. The Blue Annals. 2nd ed. Delhi: Motilal Banarsidas, pp. 63 ff.  বিষয়শ্রেণী:তিব্বতের বিভক্তির যুগ
কোনো দশমিক সংখ্যার যদি কয়েকটি সংখ্যার পুনরাবৃত্তি ঘটে তাহলে তাকে পৌনঃপুনিকতা বলে।। যেমন কোন সংখ্যা কে যদি ৯ দিয়ে ভাগ করা হল। যেমন ১১÷৯= ১.২২২২২২২২২২২২২২২২২২২২২২২২২২২২২২২......  দেখা যাচ্ছে এখানে দশমিকের পরে ২ এর পুনরাবৃত্তি ঘটছে। অসীম পর্যন্ত এই পুনরাবৃত্তি চলবে। কিন্তু এই সংখ্যাকে ভগ্নাংশতে প্রকাশ করা যায় তাই এই মুলদ সংখ্যা। উপরিউক্ত সংখ্যা ১.২২২২২২২২২২২২২২২২২২২২২২২২২২২২২২২...... কে যদি ভগ্নাংশ তে প্রকাশ করতে হয় তাহলে পৌনঃপুনিক সংখ্যা একবার লিখে তার উপর ফোঁটা চিহ্ন দিতে হবে এবং দশমিক উঠিয়ে সেটির সাথে অপৌনঃপুনিক সংখ্যা বিয়োগ করতে হবে এবং সেটাকে ৯ দিয়ে ভাগ করতে হবে অর্থাৎ (১২-১)÷৯= ১১÷৯ ।  বিষয়শ্রেণী:গণিত বিষয়শ্রেণী:গণিত বিষয়াবলী
ফিজি হিন্দি ভাষা (রোমান হিন্দি ভাষায়: Fiji Hindi; হিন্দি ভাষায়: फिजी हिन्दी) ইন্দো-ইরানীয় তথা ইন্দো-আর্য্য ভাষাপরিবারের হিন্দুস্থানী শাখার মধ্যম ও পূর্ব হিন্দুস্থানী দলের একটি সদস্য ভাষা। এই ভাষাটি ভারতীয় বংশোদ্ভূত ফিজিয় নাগরিকদের-দ্বারা সর্বাধিক ব্যবহৃত ভাষা। ফিজি হিন্দিতে মূলত ফিজির এবং পার্শ্ববর্তী অঞ্চলের প্রায় ৩ লক্ষ ৮০ হাজার লোক কথা বলেন। ভারতবর্ষে প্রচলিত ফিজি হিন্দির উপভাষাটি ভোজপুরী সহ অন্যান্য নামে পরিচিত।   তথ্যসূত্র   বহিঃসংযোগ  এথ্‌নোলগে ফিজি হিন্দি  * বিষয়শ্রেণী:নব্য ইন্দো-আর্য ভাষা বিষয়শ্রেণী:ফিজির ভাষা বিষয়শ্রেণী:কেন্দ্রীয় ইন্দো-আর্য ভাষাসমূহ বিষয়শ্রেণী:দেবনাগরী লিপিতে লেখা ভাষা
শেফিল্ড ওয়েডনেসডে ফুটবল ক্লাব (; সাধারণত শেফিল্ড ওয়েডনেসডে এফসি এবং সংক্ষেপে শেফিল্ড ওয়েডনেসডে নামে পরিচিত) হচ্ছে শেফিল্ড ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে প্রতিযোগিতা করে। এই ক্লাবটি ১৮৬৭ সালের ৪ঠা সেপ্টেম্বর তারিখে দ্য ওয়েডনেসডে নামে প্রতিষ্ঠিত হয়েছে। ৩৯,৭৩২ ধারণক্ষমতাবিশিষ্ট হিলসবরো স্টেডিয়ামে দ্য আউলস নামে পরিচিত ক্লাবটি তাদের সকল হোম ম্যাচ আয়োজন করে থাকে।https://www.transfermarkt.com/sheffield-wednesday/stadion/verein/1035 বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় শিস্কো মুনিয়োস এবং সভাপতির দায়িত্ব পালন করছেন দেইফোন চানসিরি।https://www.transfermarkt.com/sheffield-wednesday/startseite/verein/1035 বর্তমানে স্কটল্যান্ডীয় মধ্যমাঠের খেলোয়াড় বেরি ব্যানান এই ক্লাবের অধিনায়কের দায়িত্ব পালন করছেন।https://www.swfc.co.uk/teams/first-team/https://www.worldfootball.net/teams/sheffield-wednesday/2024/2/   ঘরোয়া ফুটবলে, শেফিল্ড ওয়েডনেসডে এপর্যন্ত ১৫টি শিরোপা জয়লাভ করেছে; যার মধ্যে চারটি প্রিমিয়ার লিগ, পাঁচটি ইএফএল চ্যাম্পিয়নশিপ এবং তিনটি এফএ কাপ শিরোপা রয়েছে।  কেভিন প্রেসম্যান, লিয়াম পামার, ডেস ওয়াকার, ডেভিড হার্স্ট এবং মার্ক ব্রাইটের মতো খেলোয়াড়গণ শেফিল্ড ওয়েডনেসডের জার্সি গায়ে মাঠ কাঁপিয়েছেন।  ইতিহাস ক্লাব প্রতিষ্ঠার প্রায় ২৫ বছর পর, ১৮৯২–৯৩ মৌসুমে শেফিল্ড ওয়েডনেসডে প্রথমবারের মতো ইংল্যান্ডের পেশাদার ফুটবলের শীর্ষ স্তর ফুটবল লিগ প্রথম বিভাগে অংশগ্রহণ করতে সক্ষম হয়েছিল। ১৮৯২ সালের সালের ৩রা সেপ্টেম্বর তারিখে, ফুটবল লিগ প্রথম বিভাগে ক্লাব ইতিহাসে নিজেদের প্রথম ম্যাচে আর্থার ডিকিনসনের অধীনে শেফিল্ড ওয়েডনেসডে নটস কাউন্টির বিরুদ্ধে ১–০ গোলের ব্যবধানে জয়লাভ করেছিল।https://www.worldfootball.net/schedule/eng-premier-league-1892-1893-spieltag/1/ ১৮৯২–৯৩ ফুটবল লিগ প্রথম বিভাগে শেফিল্ড ওয়েডনেসডে ১২টি জয় এবং ৩টি ড্রয়ে সর্বমোট ২৭ পয়েন্ট অর্জন করে পয়েন্ট তালিকায় ১২তম স্থান অর্জন করেছিল।https://www.worldfootball.net/all_matches/eng-premier-league-1892-1893/http://www.englishfootballleaguetables.co.uk/final/f1892-93.html#d1  তথ্যসূত্র  বহিঃসংযোগ      বিষয়শ্রেণী:শেফিল্ড ওয়েডনেসডে ফুটবল ক্লাব বিষয়শ্রেণী:১৮৬৭-এ প্রতিষ্ঠিত ফুটবল ক্লাব বিষয়শ্রেণী:১৮৬৭-এ ইংল্যান্ডে প্রতিষ্ঠিত বিষয়শ্রেণী:ইংল্যান্ডের ফুটবল ক্লাব বিষয়শ্রেণী:ইএফএল চ্যাম্পিয়নশিপের ক্লাব
thumb|right|300px|পাখির চোখে সদরঘাট সেতু সদরঘাট সেতু () হল আসামের শিলচর শহরের বরাক নদীর উপর নির্মিত একটি সেতু।  এটি শিলচর শহরের একমাত্র সেতু।এই সেতুর দ্বারা শিলচর শক্ষর অসমের রাজধানী গুয়াহাটি ও পূর্ব ভারতের প্রধান শহর কলকাতা সঙ্গে যুক্ত।  তথসূত্র অনুরূপভাবে বাংলাদেশের রাজধানী ঢাকার প্রধান নদী বন্দরকেও সদরঘাট বলা হয়। তবে সেখানে সকল সেতুর ভিন্ন ভিন্ন নাম রয়েছে। বন্দরটি বুড়িগঙ্গা নদীর তীরে অবস্থিত।  বিষয়শ্রেণী:আসামের সেতু বিষয়শ্রেণী:শিলচরের পরিবহন ব্যবস্থা
সুফি আজিজুর রহমান (১৮৬২ — ১৯২২) একজন দেওবন্দি ইসলামি পণ্ডিত ও সংস্কারক ছিলেন। ছাত্রজীবনে তিনি বাংলার দেওবন্দ আন্দোলনের অন্যতম প্রাণপুরুষ আব্দুল ওয়াহেদ বাঙ্গালীর দ্বারা প্রভাবিত হন এবং তার সংস্কার কার্যক্রমের সাথে জড়িয়ে পড়েন। তাদের সম্মিলিত প্রচেষ্টায় হাটহাজারী মাদ্রাসা প্রতিষ্ঠিত হয়। এছাড়াও তিনি নাজিরহাট বড় মাদ্রাসা প্রতিষ্ঠা করেছিলেন।  জীবনী আজিজুর রহমান  সালে চট্টগ্রামের ফটিকছড়ি থানার অন্তর্গত বাবুনগর গ্রামের এক সম্ভ্রান্ত মুসলিম পরিবারে জন্মগ্রহণ করেন। শৈশবকাল হতেই স্বভাবগত পরিষ্কার-পরিচ্ছন্ন প্রকৃতির ছিলেন বিধায় বাল্যকাল হতেই তিনি সুফি সাহেব নামে খ্যাত হন। তিনি নিজ গ্রামে কুরআন ও প্রাথমিক শিক্ষা শেষ করে চট্টগ্রাম শহরে অবস্থিত মােহসেনিয়া মাদ্রাসায় ভর্তি হন। উলা শ্রেণিতে অধ্যয়নকালে আব্দুল ওয়াহেদ বাঙ্গালীর সাথে তার পরিচয় ঘটে।  বাঙ্গালীর সুন্দর ও বিশুদ্ধ কেরাত শুনে তার নিকট নিজের কুরআন পাঠ শুদ্ধ করেন। দেশে প্রচলিত ইসলামের নামে শিরক, বিদআত ও কুসংস্কার সম্পর্কে তার প্রমাণসিদ্ধ ও যুক্তিপূর্ণ কথাবার্তায় একমত পােষণ করে তার ভক্ত হয়ে পড়েন। বাঙ্গালী তাকে আবদুস ছমদ পণ্ডিতকে ধর্মীয় শিক্ষা দেয়ার জন্য গৃহশিক্ষক হিসেবে নিয়ােগ করেছিলেন। তিনি যখন জামাতে উলার পরীক্ষায় ১ম স্থান অধিকার করেন, মাদ্রাসা কর্তৃপক্ষ তাকে মাদ্রাসায় শিক্ষক নিয়ােগ করতে চাইলেন।  সরকারি চাকরি হওয়ায় তিনি তাতে সম্মত হন নি, বরং নিজ বাড়িতে থেকে হালাল উপায়ে জীবিকা নির্বাহ করার সিদ্ধান্ত গ্রহণ করলেন। এসময় তার বিপ্লবী গুরু আব্দুল ওয়াহেদ বাঙ্গালীর সাথে দেওবন্দ আন্দোলনে জড়িয়ে পড়েন। এক পর্যায়ে আব্দুল ওয়াহেদ বাঙ্গালী, হাবিবুল্লাহ কুরাইশি, আব্দুল হামিদ ও তার যৌথ উদ্যোগে প্রতিষ্ঠিত হয় দেওবন্দ আন্দোলনের প্রথম প্রতিষ্ঠান দারুল উলুম হাটহাজারী মাদ্রাসা। প্রতিষ্ঠার দুই/তিন বছর পর তিনি শিক্ষক নিযুক্ত হন এবং দশ/পনেরাে বছর সেখানে অধ্যাপনা করেন।  উত্তর চট্টগ্রামের ফটিকছড়ি থানায় বিশুদ্ধ ধর্মীয় শিক্ষা বিস্তারের লক্ষ্যে তিনি নাজিরহাট বাজারের নিকট আল জামিয়াতুল আরবিয়া নছিরুল ইসলাম নাজিরহাট মাদ্রাসা প্রতিষ্ঠা করেন, যা নাজিরহাট বড় মাদ্রাসা নামে সুপরিচিত। কয়েক বৎসর পর সে মাদ্রাসার দায়িত্ব নুর আহমদকে দিয়ে নিজ গ্রামে অপর একটি মাদ্রাসা প্রতিষ্ঠার উদ্যোগ গ্রহণ করেন। কিন্তু মাদ্রাসা প্রতিষ্ঠার আয়ােজন করার পূর্বেই ১৯২২ সালে তিনি মৃত্যুবরণ করেন। অতঃপর তার অন্তিম বাসনামতে তারই মালিকানাধীন জমিতে তার নামানুসারে আল জামিয়াতুল ইসলামিয়া আজিজুল উলুম বাবুনগর প্রতিষ্ঠিত হয়। যা বর্তমানে বাবুনগর মাদ্রাসা নামে দেশের একটি সর্বোচ্চ ইসলামি শিক্ষালয়।  তার ৪ সন্তানই ইসলামি পণ্ডিত হিসেবে প্রসিদ্ধ হয়েছিলেন। হারুন বাবুনগরী তার মধ্যে অন্যতম।*   আরও দেখুন  দেওবন্দি ব্যক্তিত্বের তালিকা  তথ্যসূত্র  বিষয়শ্রেণী:দেওবন্দি ব্যক্তি বিষয়শ্রেণী:১৮৬২-এ জন্ম বিষয়শ্রেণী:১৯২২-এ মৃত্যু বিষয়শ্রেণী:চট্টগ্রাম জেলার ইসলামি ব্যক্তিত্ব বিষয়শ্রেণী:সুন্নি ইসলামের পণ্ডিত বিষয়শ্রেণী:হানাফি ফিকহ পণ্ডিত বিষয়শ্রেণী:১৯শ শতাব্দীর ইসলামের মুসলিম পণ্ডিত বিষয়শ্রেণী:ইসলামি ব্যক্তিত্ব বিষয়শ্রেণী:ইসলামের মুসলিম পণ্ডিত বিষয়শ্রেণী:দারুল উলুম হাটহাজারীর প্রতিষ্ঠাতা সদস্য বিষয়শ্রেণী:চট্টগ্রাম মাদ্রাসার প্রাক্তন শিক্ষার্থী বিষয়শ্রেণী:সুন্নি মুসলিম পণ্ডিত বিষয়শ্রেণী:১৯শ শতাব্দীর বাঙালি বিষয়শ্রেণী:২০শ শতাব্দীর বাঙালি বিষয়শ্রেণী:বাঙালি আলেম বিষয়শ্রেণী:আরব বংশোদ্ভূত বাংলাদেশী ব্যক্তি
লেভি এশকোল (  ; অক্টোবর ১৮৯৫ - ২৬ ফেব্রুয়ারী ১৯৬৯) ১৯৬৩ সাল থেকে ১৯৬৯ সালে মৃত্যুর আগ পর্যন্ত ইসরায়েলের প্রধানমন্ত্রী ছিলেন  ইসরায়েলি লেবার পার্টির প্রতিষ্ঠাতা হিসেবে তিনি প্রতিরক্ষা মন্ত্রী (১৯৬৩-১৯৬৭) এবং অর্থমন্ত্রী (১৯৫২-১৯৬৩) সহ অসংখ্য উচ্চপদস্থ পদে দায়িত্ব পালন করেছেন।  ডেভিড বেন-গুরিওনের পদত্যাগের পর এশকোলকে প্রথম প্রধানমন্ত্রী হিসেবে নিযুক্ত করা হয়। এরপর তিনি ষষ্ঠ নেসেটের (১৯৬৫) নির্বাচনে দলের নেতৃত্ব দেন এবং জয়লাভ করেন, টানা ছয় বছর ধরে এই পদে বহাল থাকেন। দায়িত্ব গ্রহণের পরপরই, এশকোল বেশ কিছু গুরুত্বপূর্ণ পরিবর্তন আনেন, যার মধ্যে রয়েছে ইসরায়েলি আরবদের উপর সামরিক শাসন বাতিল এবং মার্কিন যুক্তরাষ্ট্রে সফল যাত্রা, তিনিই প্রথম ইসরায়েলি নেতা যিনি আনুষ্ঠানিকভাবে হোয়াইট হাউসে আমন্ত্রিত হয়েছিলেন। মার্কিন রাষ্ট্রপতি লিন্ডন বি. জনসনের সাথে তার সম্পর্ক যা ইসরায়েল-মার্কিন সম্পর্ক পরবর্তীতে ছয় দিনের যুদ্ধের উপর ব্যাপক প্রভাব ফেলে।   তথ্যসূত্র    আরও পড়া    রচিত বই           ইংরেজিতে   Aronson, Shlomo. "Leadership, preventive war and territorial expansion: David Ben-Gurion and Levi Eshkol." Israel Affairs 18.4 (2012): 526–545.  Aronson, Shlomo. "David Ben-Gurion, Levi Eshkol and the Struggle over Dimona: A Prologue to the Six-Day War and its (Un) Anticipated Results." Israel Affairs 15.2 (2009): 114–134.      Goldstein, Yossi. "Israel's prime ministers and the Arabs: Levi Eshkol, Golda Meir and Yitzhak Rabin." Israel affairs 17.02 (2011): 177–193.     হিব্রু ভাষায়                     Text has an English summary.       বাহ্যিক লিঙ্কগুলি      Yad Levi Eshkol - the official commemorative organization website  Levi Eshkol's biography Knesset website   The Central Zionist Archives in Jerusalem site. Office of Levi Eshkol, Jerusalem (S43), Office of Levi Eshkol, Tel Aviv (S63).  "Levi Eshkol, Forgotten Hero" – Essay from Azure: Ideas for the Jewish Nation  Decisions of Levi Eshkol's cabinet after the Six Day War, Israel State Archives website.  বিষয়শ্রেণী:১৮৯৫-এ জন্ম বিষয়শ্রেণী:১৯৬৯-এ মৃত্যু বিষয়শ্রেণী:হাগানাহের সদস্য বিষয়শ্রেণী:নেসেটের সদস্য ১৯৬৫-১৯৬৯ বিষয়শ্রেণী:নেসেটের সদস্য ১৯৬১-১৯৬৫ বিষয়শ্রেণী:নেসেটের সদস্য ১৯৫৯-১৯৬১ বিষয়শ্রেণী:নেসেটের সদস্য ১৯৫৫-১৯৫৯ বিষয়শ্রেণী:নেসেটের সদস্য ১৯৫১-১৯৫৫ বিষয়শ্রেণী:প্রতিনিধি পরিষদের সদস্য (কর্তৃত্বপ্রাপ্ত ফিলিস্তিন) বিষয়শ্রেণী:ইসরায়েলের গৃহায়নমন্ত্রী বিষয়শ্রেণী:ইসরায়েলের প্রতিরক্ষামন্ত্রী বিষয়শ্রেণী:ইসরায়েলের অর্থমন্ত্রী বিষয়শ্রেণী:ইসরায়েলের কৃষিমন্ত্রী বিষয়শ্রেণী:ইসরায়েলের প্রধানমন্ত্রী বিষয়শ্রেণী:ইসরায়েলি শ্রমিক দলের নেতা বিষয়শ্রেণী:ইউক্রেনীয়-ইহুদি বংশোদ্ভূত ইসরায়েলি ব্যক্তি বিষয়শ্রেণী:ইহুদি ইসরায়েলি রাজনীতিবিদ বিষয়শ্রেণী:রুশ সাম্রাজ্য থেকে উসমানীয় সাম্রাজ্যে অভিবাসী বিষয়শ্রেণী:রুশ সাম্রাজ্যের ইহুদি বিষয়শ্রেণী:ইউক্রেনীয় ইহুদি বিষয়শ্রেণী:২০শ শতাব্দীর ইসরায়েলের প্রধানমন্ত্রী
গোলাম রহমান (২৮ নভেম্বর ১৯৩১ - ১২ জানুয়ারি ১৯৭২) বাংলাদেশের একজন শিশু-সাহিত্যিক এবং সাংবাদিক। শিশু সাহিত্যে বিশেষ অবদানের জন্য তিনি ১৯৬৯ সালে বাংলা একাডেমি পুরস্কার লাভ করেন।    জন্ম   গোলাম রহমান ১৯৩১ সালের ২৮ নভেম্বর কলকাতায় জন্মগ্রহণ করেন।   শিক্ষা জীবন  গোলাম রহমান ১৯৪৭ সালে কলকাতার মডার্ন স্কুল থেকে এন্ট্রান্স পাস করেন এবং ১৯৪৯ সালে কলকাতার সুরেন্দ্রনাথ আইন কলেজে, ল ভর্তি হলেও পড়াশোনা অসমাপ্ত রেখে তৎকালীন পূর্ব পাকিস্তানে (বাংলাদেশ) চলে আসেন। বাংলাদেশে এসে তিনি জগন্নাথ কলেজে ভর্তি হলেও শিক্ষা সমাপ্ত করতে পারেন নি।   কর্ম জীবন  পড়াশোনা অসমাপ্ত রেখেই তিনি সাংবাদিকতায় যুক্ত হন এবং দৈনিক ইত্তেফাক ও দৈনিক ইনসাফ পত্রিকায় শিশুদের পাতা ও সাহিত্য সাময়িকী সম্পাদনার কাজে যোগ দেন। তিনি পূর্ব পাকিস্তান সাংবাদিক ইউনিয়নের অ্যাসিস্ট্যান্ট সেক্রেটারি ছিলেন। সাংবাদিকতা ছাড়াও তিনি পুস্তক প্রকাশনা ও বিক্রয়ের ব্যবসায় যুক্ত ছিলেন; নিউ মার্কেটে তার 'প্রিমিয়ার বুকস্‌' নামে তার একটি বইয়ের দোকান ছিলো। ১৯৬০ খ্রিষ্টাব্দে 'মধুবালা' নামক একটি পত্রিকা প্রকাশ করতেনন নিজস্ব সম্পাদনায়।   মৃত্যু  ১৯৭২ সালের ১২ জানুয়ারি সকালে তার মৃতদেহ পাওয়া যায়।   প্রকাশিত গ্রন্থ  গোলাম রহমান শিশুদের জন্য একাধারে উপন্যাস, গল্প, কবিতা প্রভৃতি যেমন রচনা করেছেন তেমনি সকল বয়সীদের জন্য লিখেছেন ছোট গল্প, নাটক, আত্মজীবনী। তার লেখা অতি পরিচিত কিছু গ্রন্থ হচ্ছে:  রকমফের  পানুর পাঠশালা  বাড়ি নিয়ে বাড়াবাড়ি  আজব দেশে এলিস  বুদ্ধির ঢেঁকি  চকমকি  জ্যান্ত ছবির ভোজবাজি  রুশ দেশের রূপকথা  ঈশপের গল্প  নেতা ও রাণী,  আমাদের বীর সংগ্রামী  জীবনের বিচিত্রা  চেনামুখ (নাটক)  বাংলা একাডেমী থেকে শহীদ বুদ্ধিজীবী প্রকল্পের অধীনে 'গোলাম রহমান রচনাবলী' (চার খণ্ডে) প্রকাশিত হয়েছে।   পুরস্কার ও সম্মননা  গোলাম রহমান ১৯৬৯ সালে শিশু সাহিত্যে বাংলা একাডেমী পুরস্কার লাভ করেন।   আরও দেখুন   শহীদ বুদ্ধিজীবী প্রকল্প   বহিঃসংযোগ   বাংলাপিডিয়ায়   তথ্যসূত্র   বিষয়শ্রেণী:১৯৩১-এ জন্ম বিষয়শ্রেণী:১৯৭২-এ মৃত্যু বিষয়শ্রেণী:বাংলাদেশী কবি বিষয়শ্রেণী:বাঙালি কবি বিষয়শ্রেণী:বাংলাদেশী প্রাবন্ধিক বিষয়শ্রেণী:শিশুসাহিত্যে বাংলা একাডেমি সাহিত্য পুরস্কার বিজয়ী বিষয়শ্রেণী:২০শ শতাব্দীর বাংলাদেশী প্রাবন্ধিক বিষয়শ্রেণী:সুরেন্দ্রনাথ আইন কলেজের প্রাক্তন শিক্ষার্থী বিষয়শ্রেণী:২০শ শতাব্দীর সাংবাদিক বিষয়শ্রেণী:বাঙালি লেখক বিষয়শ্রেণী:বাংলাদেশে খুন বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:বাংলাদেশী সাংবাদিক বিষয়শ্রেণী:২০শ শতাব্দীর বাংলাদেশী লেখক বিষয়শ্রেণী:কলকাতার ব্যক্তি বিষয়শ্রেণী:জগন্নাথ কলেজের প্রাক্তন শিক্ষার্থী বিষয়শ্রেণী:সুরেন্দ্রনাথ কলেজের প্রাক্তন শিক্ষার্থী
জাকির তালুকদার বাংলাদেশি কথাসাহিত্যিক। বাংলা কথাসাহিত্যে তিনি ইতোমধ্যেই সুপ্রতিষ্ঠিত আসন তৈরি করে নিয়েছেন। তার মহাকাব্যিক উপন্যাস পিতৃগণ সমকালীন কথাসাহিত্যে একটি মৌলিক সংযোজন। তিনি ২০১৪ সালে বাংলা একাডেমি সাহিত্য পুরস্কারে ভূষিত হন, কিন্তু ১০ বছর পর ২০২৪ সালের ২৮ জানুয়ারি সেই পুরস্কার  প্রত্যাখ্যানের ঘোষণা দেন।।   প্রথম জীবন  জাকির তালুকদার নাটোরে বেড়ে উঠেছেন ।   কর্মজীবন  তিনি চিকিৎসাবিজ্ঞানে স্নাতক এবং স্বাস্থ্যঅর্থনীতিতে স্নাতকোত্তর ডিগ্রী লাভ করেন। কর্মজীবনে তিনি একজন চিকিৎসক। বিভিন্ন বেসরকারি প্রতিষ্ঠানের চিকিৎসা ও গবেষণা বিভাগে কাজ করছেন।  এক সময় প্রগতিশীল ছাত্র রাজনীতিতে সরাসরি জড়িত জাকির তালুকদার বরাবর সাম্রাজ্যবাদ বিরোধী সাংস্কৃতিক ও সামাজিক আন্দোলনে যুক্ত থাকায় তাঁর গদ্যে সমাজ বাস্তবতার সঙ্গে রাজনীতি ও ইতিহাসচেতনা এসেছে ভিন্ন মাত্রা নিয়ে। লেখালেখির শুরু থেকেই তিনি আলাদা এক পথ নির্মাণে সচেষ্ট ছিলেন। তার লেখায় ধর্মীয়, সামাজিক ও রাজনৈতিক বাস্তবতার সঙ্গে পুরাণের সংমিশ্রণ সম্পূর্ণ ভিন্ন এক মাত্রা নিয়ে উপস্থিত হয়েছে। পিতৃগণ ছাড়া কুরসিনামা, মুসলমানমঙ্গল, কবি ও কামিনী, ‘ছায়াবাস্তব, কল্পনা চাকমা ও রাজার সেপাই তাঁর উল্লেখযোগ্য গ্রন্থ। ২০১৪ সালে বাংলা একাডেমী পুরস্কারে ভূষিত হয়েছেন।  গ্রন্থসমূহ এ পর্যন্ত ২৪টি গ্রন্থ তিনি রচনা করেছেন। তার রচিত গ্রন্থসমূহ:  কবি ও কামিনী;  কুরসীনামা  প্রতিপাঠ  পিতৃগণ, (জেমকন কথাসাহিত্য পুরস্কার)  ছায়াবাস্তব  কল্পনা চাকমা ও রাজার সেপাই  মায়ের জন্য ভালবাসা  বাংলাদেশের গল্প  গল্পসমগ্র  বাছাই গল্প  হাঁটতে থাকা মানুষের গল্প  চলনবিলের রূপকথা  মুসলমানমঙ্গল (বাংলা একাডেমী পুরস্কার)  যোজনগন্ধা  রবীন্দ্রনাথ:’রাজা’  পিচ্চিভূতের কাণ্ড  গল্পপাঠ  হা-ভাতভুমি  দূরদিগন্তে উঁকি  বহিরাগত—ইত্যাদি  মেয়েটি কেবল নিয়তির কাছে হেরেছিল  ১৯৯২   পুরস্কার    বাংলা একাডেমি সাহিত্য পুরস্কার ২০১৪ (২০২৪ সালে পুরস্কারটি ফিরিয়ে দেন)  তথ্যসূত্র  বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী সাহিত্যিক বিষয়শ্রেণী:কথাসাহিত্যে বাংলা একাডেমি সাহিত্য পুরস্কার বিজয়ী বিষয়শ্রেণী:বাঙালি লেখক বিষয়শ্রেণী:জেমকন সাহিত্য পুরস্কার বিজয়ী
বাংলাদেশ-এর পটুয়াখালী জেলার কলাপাড়া উপজেলার ধানখালী ইউনিয়নে নির্মিত বিদ্যুৎ কেন্দ্রটি হলো পায়রা তাপ বিদ্যুৎ কেন্দ্র। বিদ্যুৎ কেন্দ্রটি যৌথভাবে চীনের চায়না মেশিনারিজ কোম্পানি এবং বাংলাদেশের নর্থ-ওয়েস্ট পাওয়ার জেনারেশন কোম্পানি লিমিটেড নির্মাণ করছে। আন্ধারমানিক নদীর তীরের ধানখালী গ্রামে ১ হাজার একর জমির উপর নির্মিত হয়েছে বিদ্যুৎ কেন্দ্রটি।    কেন্দ্রের সক্ষমতা  এই বিদ্যুৎ কেন্দ্রটিতে ৬শ ৬০ মেগাওয়াট এর মোট ২টি ইউনিট নির্মাণ করা হয়, যার ফলে বিদ্যুৎ কেন্দ্রটির মোট উৎপাদন ক্ষমতা ১৩২০ মেগাওয়াট। এই কেন্দ্রে বিদ্যুৎ উৎপাদনের জন্য প্রতিদিন ১২ হাজার টনের বেশি কয়লা পোড়ানো হয়। ২০২৩ এর মে মাস পর্যন্ত প্রতিদিন এই কেন্দ্রে ১ হাজার থেকে  ১২শ মেগাওয়াট বিদ্যুৎ উৎপাদন হয়। ৫ জুন ২০২৩ এ কয়লা সংকটে বাংলাদেশের সবচেয়ে বড় তাপ বিদ্যুৎ কেন্দ্রটি বন্ধ হয়ে যায়।  পুরোপুরি বন্ধ হওয়ার ২০ দিন পর ২৫ জুলাই ২৩  আবারও চালু হয় তাপবিদ্যুৎ কেন্দ্রটি।  ইতিহাস ২০১৪ সালে পায়রা বিদ্যুত কেন্দ্র স্থাপনের জন্য নর্থ-ওয়েস্ট পাওয়ার জেনারেশন কোম্পানি লিমিটেড(এনডব্লিউপিজিসিএল) এবং চায়না মেশিনারিজ কোম্পানি (সিএমসি) এর মধ্যে একটি চুক্তি স্বাক্ষরিত হয়। চুক্তি অনুযায়ী এই দুই কোম্পানি যৌথভাবে বাংলাদেশ-চায়না পাওয়ার কোম্পানি লিমিটেড (বিসিপিসিএল) প্রতিষ্ঠা করে। ২০১৬ সালে এই প্রকল্প পরিবেশগত ছাড়পত্র পায়। ২০১৭ সালে এই বিদ্যুৎ কেন্দ্রের নির্মাণ কাজ শুরু হয়। ১২ জানুয়ারি ২০২০ এই কেন্দ্রের প্রথম ইউনিট বিদ্যুৎ উৎপাদন শুরু করে। ২১ মার্চ ২০২২ প্রধানমন্ত্রী এ তাপ বিদ্যুৎ কেন্দ্রটি আনুষ্ঠানিকভাবে উদ্বোধন করেন। মোট প্রকল্প ব্যয় ২শত ৪৮ কোটি মার্কিন ডলার।  আলট্রা সুপার ক্রিটিক্যাল প্রযুক্তি ব্যবহার করে তৈরী করা হয়েছে এই বিদ্যুৎ কেন্দ্রটি। পরিবেশ রক্ষায় যে বিশেষ প্রযুক্তি ব্যবহারের মাধ্যমে কয়লাভিত্তিক প্রকল্পের ক্ষয়-ক্ষতি কমিয়ে আনা হয়, তাকে আলট্রা সুপার ক্রিটিক্যাল প্রযুক্তি বলা হয়। এ ধরনের প্রযুক্তি ব্যবহারকারীর দেশের তালিকায় বাংলাদেশ ১৩তম। এশিয়ায় ভারত, চীন, তাইওয়ান, জাপান ও মালয়েশিয়ায় আলট্রা সুপার ক্রিটিক্যাল প্রযুক্তির বিদ্যুৎ কেন্দ্র রয়েছে।  তথ্যসূত্র  বিষয়শ্রেণী:বাংলাদেশের বিদ্যুৎ কেন্দ্র বিষয়শ্রেণী:বাংলাদেশের জীবাশ্ম জ্বালানি বিদ্যুৎ কেন্দ্র বিষয়শ্রেণী:বাংলাদেশের কয়লা চালিত বিদ্যুৎ কেন্দ্র বিষয়শ্রেণী:বাংলাদেশে কয়লা
শ্রমিক বিপ্লবী দল ছিল ভারতের কেরালায় একটি কমিউনিস্ট দল। এটি ১৯৭০ সালের কাছাকাছি সময়ে বিদ্যমান ছিল এবং ত্রিভান্দ্রম, এর্নাকুলাম এবং আলাপুজায় এর শাখা ছিল। এর নেতৃত্বে ছিলেন এ. অচ্যুথান।Singh, Prakash, The Naxalite Movement in India. New Delhi: Rupa & Co., 1999, , p. 64.   তথ্যসূত্র   বিষয়শ্রেণী:১৯৭০-এর দশকে ভারতে প্রতিষ্ঠিত বিষয়শ্রেণী:১৯৭০-এর দশকে প্রতিষ্ঠিত রাজনৈতিক দল বিষয়শ্রেণী:ভারতের বিলুপ্ত সাম্যবাদী দল বিষয়শ্রেণী:কেরলের বিলুপ্ত রাজনৈতিক দল
thumb|নূহের নৌকা (১৮৪৬), আমেরিকান লোক চিত্রশিল্পী অ্যাডওয়ার্ড হিক্সের একটি চিত্রকর্ম।|180x180px নূহের নৌকা (আরবি: سفينة نوح, হিব্রু: תיבת נח‎; বাইবেলীয় হিব্রু: Tevat Noaḥ) হচ্ছে একটি নৌকা সদ্দৃশ ভাসমান বস্তু যার সাহায্যে সৃষ্টিকর্তা জলোচ্ছ্বাসের হাত থেকে (জেনেসিস অধ্যায় ৬-৯) নূহ, তার পরিবার এবং পৃথিবীর প্রাণিকূলকে রক্ষা করেন।  সৃষ্টিকর্তা নূহ  কে আর্ক বা নৌকা নির্মাণের পূর্ণাঙ্গ নির্দেশণা দিয়েছিলেন। এটা গফার কাঠ দ্বারা নির্মিত এবং বাইরে পিচ দেয়া যাতে তিনটা ডেক এবং অন্তঃস্থ প্রকোষ্ঠ ছিলো। এটা ৪৫০ ফুট লম্বা, ৭৫ ফুট চওড়া এবং ৪৫ ফুট উঁচু। এর প্রবেশ পথ একদিকে।  বাইবেলীয় বর্ণনায় ভাসমান প্রকোষ্ঠটিকে বলা হয়েছে আর্ক (নোহা'স আর্ক), যা দ্বারা নূহের সিন্দুক বোঝায়। আল-কুরআনে আর্কের জায়গায় সাফিনা বলা হয়েছে (سفينة نوح নূহের নৌকা)। কুরআন মতে, এই প্লাবন হয়েছিল শুধুমাত্র নূহের জাতির জন্য। যদিও বিশ্বব্যাপী প্লাবণ বা মহাপ্লাবণের কোনো বৈজ্ঞানিক প্রমাণ নেই। তবুও অনেকেই নূহের নৌকা  link=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Prophet_Noah%28N%C5%AB%E1%B8%A5%29_Miniature_book_%28Muraqqa-e_Golshan;1605-1628%29.jpg|alt= নূহ, মিনিয়েচার বুক "মোরাক্কা-'ই গুলশান",১৬০৫-১৬২৮ ঈসায়ী|thumb|321x321px|নূহ, মিনিয়েচার বুক "মোরাক্কা-'ই গুলশান",১৬০৫-১৬২৮ ঈসায়ী খুঁজতে প্রত্নতাত্ত্বিক অনুসন্ধান চালিয়েছেন।তুরস্কের আরারাত পর্বতে পাওয়া গেছে নৌকা সদৃশ এক বস্তু, ধারণা করা হচ্ছে এটাই নূহ (আ.)-এর নৌকা যা মহাপ্লাবণ থেকে বাঁচিয়েছিলো বিশ্বাসীদেরকে। যদিও নিয়ে মতবিরোধ রয়েছে।Noah's Ark Quest Dead in Water – National Geographic  তাওরাত অনুসারে নূহ নবির নৌকা  তিন শত হাত দীর্ঘ, প্রস্থে পঞ্চাশ হাত ও উচ্চতায় ত্রিশ হাত আর   তিন তলা বিশিষ্ট। নৌকায় ৮ জন লোক ছিল:  নূহ নবি, তার স্ত্রী, তাদের তিন ছেলে শেম, হাম এবং যেপেথ এবং ছেলের স্ত্রীরা   আরো পড়ুন    তথ্য উৎস    এই সম্পর্কিত বই                                             alt=মহাপ্লাবনের সময়ে নোয়ার পোত. বিশ্ব বন্যা।|থাম্ব|259x259পিক্সেল|মহাপ্লাবনের সময়ে নোয়ার পোত. বিশ্ব বন্যা।   বিস্তারিত পাঠ  জেনেসিসের বর্ণনা               সাধারণ                                                               বিষয়শ্রেণী:প্লাবণ পূরাণ বিষয়শ্রেণী:নূহ বিষয়শ্রেণী:বাইবেলের বর্ণিত ঘটনা বিষয়শ্রেণী:মহাপ্লাবন বিষয়শ্রেণী:আদি পুস্তক
অরুন্ধতী জন্ম পদ্মা  বেঙ্গালুরু, কর্ণাটক, ভারত অন্যান্য নাম অপ্সরা, পদ্মাবতী শিক্ষা বাপু কম্পোজিট পিইউ কলেজ, বেঙ্গালুরু পেশা অভিনেত্রী বছর সক্রিয় ২০১৩–বর্তমান টেলিভিশন সান টিভি পিতামাতা  অরুন্ধতী একজন ভারতীয় চলচ্চিত্র অভিনেত্রী, যিনি মূলত তামিল ও কন্নড় সিনেমায় অভিনয় করেন। তার অভিনয় জীবন শুরু হয় ২০১০ সালে এস.এ. চন্দ্রশেখর প্রযোজিত তামিল চলচ্চিত্র ভেলুথু কাট্টু -এর মাধ্যমে।   জীবনের প্রথমার্ধ  অরুন্ধতী কর্ণাটকের বেঙ্গালুরুতে জন্মগ্রহণ করেন। তার পিতামাতার নাম ভেঙ্কটস্বামী এবং গীতা। তার যোগেশ নামে একটি ছোট ভাই আছে। জন্মের সময় তার নামকরন হয় পদ্মা। চলচ্চিত্রে অভিষেকের পর তার অরুন্ধতী নামকরন হয়। তার একটি ছোট ভাই আছে, যার নাম যোগেশ। অরুন্ধতী বেঙ্গালুরুর বাপু কম্পোজিট পিইউ কলেজ থেকে তার প্রাক-বিশ্ববিদ্যালয় শিক্ষা (পিইউসি) সম্পন্ন করেন এবং এরপর তিনি বিমান সেবিকা হওয়ার জন্য প্রশিক্ষণ গ্রহণ শুরু করেন।[ তথ্যসূত্র প্রয়োজন ]   কর্মজীবন  পরিচালক ও প্রযোজক এস এ চন্দ্রশেখর অরুন্ধতীকে প্রথমবার একটি মন্দিরে দেখতে পান। তিনি তখনও শিক্ষার্থী ছিলেন। তিনি তার সঙ্গে যোগাযোগ করেন এবং তাকে ভেলুথু কাট্টু ছবিতে একটি গুরুত্বপূর্ণ চরিত্রে অভিনয়ের প্রস্তাব দেন। যদিও ছবিটি বক্স অফিসে তেমন সফলতা পায়নি, তবে সমালোচকরা অরুন্ধতীর অভিনয়কে প্রশংসা করেছেন।[ তথ্যসূত্র প্রয়োজন ]  চলচ্চিত্রে অভিষেকের পর এস এ চন্দ্রশেখর তার জন্মনাম পদ্মা থেকে পরিবর্তন করে তার নতুন নামকরন করেন অরুন্ধতী, যা পরে তামিল চলচ্চিত্র জগতে জনপ্রিয় হয়ে ওঠে। তিনি চরিত্র নির্বাচনে অত্যন্ত খুঁতখুঁতে ছিলেন এবং যথাযথ প্রস্তাব না পাওয়া পর্যন্ত বেশ কয়েকটি সিনেমার অফার প্রত্যাখ্যান করেন। পরে, তিনি ইরফানের বিপরীতে বোদিনায়ক্কানুর গণেশন (২০১১) এবং সুন্দরত্তম (২০১৩) ছবিতে অভিনয় করেন। ২০১৪ সালে, নেত্রু ইন্দ্রু ছবিতে তিনি একজন পুলিশ অফিসারের ভূমিকায় অভিনয় করেন, যিনি একজন পতিতার ছদ্মবেশে থাকেন। যদিও ছবিটি বক্স অফিসে ভালো চলেনি, তার অভিনয় প্রশংসিত হয়।  এরপর তিনি সিবি সত্যরাজের বিপরীতে নাইগাল জাকিরথাই (২০১৪) নামে একটি কমেডি-থ্রিলার মুভিতে গুরুত্বপূর্ণ চরিত্রে অভিনয় করেন। পরবর্তীতে, তিনি থামন কুমারের বিপরীতে রোমান্টিক থ্রিলার থটল থোডারম (২০১৫)-এ অভিনয় করেন, যা বক্স অফিসে সফলতা অর্জন করে এবং সমালোচকদের ইতিবাচক পর্যালোচনা পায়। ২০১৬ সালে, তিনি অ্যাকশন ফিল্ম অর্থানারি-তে মহিলা প্রধান চরিত্রে অভিনয় করেন, যা বক্স অফিসে দুর্দান্ত সাফল্য পায়। তিনি কালা নাটকে একটি চরিত্রে অভিনয় করেন, যেখানে একাধিক তারকা শিল্পীর সাথে তিনি কাজ করেছিলেন। বর্তমানে, তিনি মুগাম-এ প্রধান চরিত্রে অভিনয়ের জন্য চুক্তিবদ্ধ হয়েছেন এবং ছবিটি এখনো নির্মাণাধীন রয়েছে।   চলচ্চিত্র তালিকা    অন্যথায় উল্লেখ না থাকলে, সমস্ত চলচ্চিত্র তামিল ভাষায়।  বছরসিনেমাচরিত্রউল্লেখ২০০৯বীরাপ্প্নদিপীকা২০১০কোল্মিঞ্চুকন্নড় সিনেমা২০১০ভেলুথু কাট্টুআরুক্কানি২০১১বোদিনায়াক্কানুর গনেশনসরস্বতী২০১৩অন্থরায়াঅপ্সরাকন্নড় সিনেমা২০১৩সুন্দত্তমকলাইবনী২০১৪আগা রাজাচন্দ্রর স্ত্রীকন্নড় সিনেমা২০১৪নেত্রু ইন্দ্রুআকিলা২০১৪নাইগাল জাকিরথাইরেনুকা২০১৫থোট্টাল থোদুরমমধু২০১৬অর্থনারীসত্যা২০১৮কালাকালার শাশুড়ি২০১৯নাম্মা ভেট্টু পিল্লাইপারির স্ত্রী২০২২বীরুমনকানিমোঝি   টেলিভিশন  ২০১৭- গ্রামাথিল ওরু নাল ( সান টিভি )  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:বেঙ্গালুরুর অভিনেত্রী বিষয়শ্রেণী:জীবিত ব্যক্তি বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী